Imperialisma

Ny imperialisma dia fomba fitondrana ara-pôlitika ahitana firenena lehibe manao izay hanitarany ny fahefany any ivelan’ ny sisintaniny. Ny tanjon’ ny imperialisma dia ny manangana empira (fanjakàn-dehibe manjakazaka amin' ny fanjakana maro sy vahoakam-pirenena maro amin' ny alalan' ny fahefana tokana). Manjaka amin' ny firenena hafa amin’ ny alalan’ ny tafika ao aminy ny firenena imperialista. Na dia izany aza dia mety tsy mampiasa herin-tafika ireo firenena ireo fa mametraka fifehezana ara-pôlitika sy ara-toekarena eo amin' ilay firenena. 

Izao ny zavatra mitranga na mety hitranga amin' ny fisian' ny imperialisma:
ny firenena manjakazaka araka ny imperialisma dia manangona harena avy amin' ny loharanon-karena voajanahary (tanimboly, harena an-kibon' ny tany, sns), na manangona ny mponina amin' ny alalan' ny fanandevozana azy ireo na amin' ny alalan' ny fanofanana azy amin' ny asa kely karama (sy/na kely andraikitra);
antsoina hiady ho an' ny empira ny mponina ao amin' ny firenena a jakazakany;
azon' ilay firenena imperialista ihany koa ny tsena ao an-toerana ary voatery hividy na hivarotra amin' ilay governemanta imperialista na amin' ny indostrian' io governemanta io ny vahoaka;
mampanan-karena sy mitondra tombon-tsoa maharitra ho an' ilay firenena mpanjakazaka ny pôlitika imperialista.

 Jereo koa 
 Fanjanahan-tany
 Pôlitika
Empira

sokajy:Filôzôfia